62024TO0045_INF
2025 m. vasario 25 d. Bendrojo Teismo (septintoji kolegija) nutartis
ePURE ir Pannonia Bio / Parlamentas ir Taryba
(Byla T‑45/24)
„Ieškinys dėl panaikinimo – Energija – Reglamentas (ES) 2023/2405 – Aviacinių degalų tiekėjams nustatyta pareiga užtikrinti, kad į visus degalus, prieinamus orlaivių naudotojams kiekviename Sąjungos oro uoste, būtų įmaišytas minimalią dalį atitinkantis tvarių aviacinių degalų kiekis – Konkrečios sąsajos nebuvimas – Nepriimtinumas“
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Konkreti sąsaja – Kriterijai – Reglamentas, kuriuo nustatomos suderintos tvarių aviacinių degalų (TAD) naudojimo ir tiekimo taisyklės – Reglamentas, kuriuo reikalaujama, kad aviacinių degalų tiekėjai orlaivių naudotojams Sąjungos oro uostuose tiektų degalus, kuriuose būtų minimali TAD dalis – Netaikymas biodegalams, pagamintiems iš maistinių ir pašarinių augalų, ir biodegalams, pagamintiems iš tarpinių pasėlių – Iš atsinaujinančiųjų išteklių gaminamo etanolio, gaunamo iš kultūrų, atliekų ir likučių, Sąjungos gamintojo ir tiekėjo pareikštas ieškinys – Konkrečios sąsajos nebuvimas – Asociacijos, kurią daugiausia sudaro iš atsinaujinančiųjų išteklių gaminamo etanolio Sąjungos gamintojai ir tiekėjai, pareikštas ieškinys – Konkrečios sąsajos nebuvimas – Nepriimtinumas
(SESV 263 straipsnio ketvirta pastraipa; Europos Parlamento ir Tarybos reglamento 2023/2405 3 straipsnio 8 punkto c papunktis, 4 straipsnio 1, 4 ir 5 dalys ir I priedas)
(žr. 25–30, 35–46, 67–80 punktus)
Rezoliucinė dalis
1.
Atmesti ieškinį kaip nepriimtiną.
2.
Nereikia priimti sprendimo dėl Europos Komisijos, Renewable Fuels Association, Growth Energy, U. S. Grains Council ir LanzaJet prašymų įstoti į bylą.
3.
ePURE, de Europese Producenten Unie van Hernieuwbare Ethanol ir Pannonia Bio Zrt. padengia savo bylinėjimosi išlaidas ir iš jų priteisiamos Europos Parlamento ir Europos Sąjungos Tarybos patirtos bylinėjimosi išlaidos, išskyrus šių patirtas išlaidas dėl prašymų įstoti į bylą.
4.
Parlamentas, Taryba ir šios rezoliucinės dalies 2 punkte nurodyti prašymus įstoti į bylą pateikę asmenys padengia savo bylinėjimosi išlaidas, susijusias su šiais prašymais.